Մուրատ Քարայալչըն

Մուրատ Քարայալչըն (, ), համշենահայ ծագմամբ թուրք քաղաքական գործիչ, Թուրքիայի արտաքին գործերի նախկին նախարար (1994-1995), նախկին փոխվարչապետ, Անկարա քաղաքի նախկին քաղաքապետ (1989–1993), Թուրքիայի Սոցիալ-դեմոկրատական ժողովրդական կուսակցության հիմնադիր։

Քարայալչընը ուսումը ստացել է Անկարայի համալսարանի քաղաքագիտության ֆակուլտետում (1968 թվական) և Արևելյան Անգլիայի համալսարանում, որտեղ նա ստացել է տնտեսագիտության մագիստրոսի կոչում (1977 թվական)։ 1993 թվականի սեպտեմբերի 11-ին ընտրվել է Թուրքիայի Սոցիալ-դեմոկրատական պոպուլիստական կուսակցության առաջնորդի պաշտոնում՝ փոխարինելով Էրդալ Ինյոնուին և դառնալով Թուրքիայի 50-րդ կառավարությունում փոխվարչապետ։ 1995 թվականին Սոցիալ-դեմոկրատական պոպուլիստական կուսակցությունը ձուլվել է Թուրքիայի Ժողովրդահանրապետական կուսակցությանը։

2009 թվականին Մուրատ Քարայալչընը Ժողովրդահանրապետական կուսակցության կողմից Անկարայի քաղաքապետի ընտրություններում առաջադրվել է որպես թեկնածու, որտեղ հավաքել է ընտրողների ձայների 31.50%-ը։ 2002 թվականին հիմնադրել է նոր Սոցիալ-դեմոկրատական ժողովրդական կուսակցությունը։

Ծանոթագրություններ

Արտաքին հղումներ
 Biyografi.info - Biography of Murat Karayalçın
 Biyografi.net - Biography of Murat Karayalçın

Ծագումով համշենահայ թուրքեր
1943 ծնունդներ
Սամսուն քաղաքում ծնվածներ
Թուրքիայի քաղաքական կուսակցությունների առաջնորդներ
Թուրքիայի Ժողովրդահանրապետական կուսակցության քաղաքական գործիչներ
Թուրքիայի փոխվարչապետներ
Թուրքիայի 20-րդ գումարման մեջլիսի պատգամավորներ